Puet estar que creigas que fendo caso d'os anuncios que trobas a vegatas en a parte superior d'as pachinas d'a Biquipedia, a on se te demanan diners, estarás tamién colaborando con iste prochecto. Para cuenta que denguno d'os que somos treballando astí no cobramos por o nuestro treballo, que ye voluntario de raso, como lo será o tuyo si decides adhibir-te. Ixos diners son en teoría ta financiar a infraestructura: directivos d'a Fundación Wikimedia, servidors  ta guardar-ie a información, etc. Pero dende ista anyada, bi ha un cambeo muit important. S'ha creato un capítol d'a Fundación Wikimedia en Espanya (prou que sí, controlato por usuarios d'a wikipedia en espanyol que afirman que os fablants d'atras luengas son os suyos enemigos, textualment) que recibirá, seguntes presumen os miembros d'ixe capítol, o 50% d'as tuyas donacions. Ye decir, la metat d'os tuyos diners irán dreitament a financiar actividatz para-politicas de qui publicament ha afirmau que ye en contra de l'aragonés, en afirmar que totz os prochectos en luengas que ni sian l'espanyol son os suyos enemigos. Tú mesmo, prou que no, que yo no donaré diners a la Fundación, y no puedo recomenar-te que fagas ixo que yo no faré.